Algae Bioactive Concentrate er ný íslensk húðvara frá Bláa Lóninu . Olían sléttir , eykur ljóma húðarinnar og stuðlar að heilbrigðari ásýnd hennar . Varan inniheldur einstaka örþörunga Bláa Lónsins í blöndu með lífrænum olíum sem ver húðina fyrir skaðlegum umhverfisáhrifum og gefur henni sléttara og heilbrigðara yfirbragð – hljómar vel … „ Við erum afskaplega stolt af þessari nýju andlitsolíu sem byggir á virku efnunum úr jarðsjó Bláa Lónsins . Andlitsolían hefur verið eftirsóttasta varan hjá gestum okkar á Retreat spa . Við höfum orðið við ítrekuðum óskum viðskiptavina og nú er hún komin í almenna sölu , “ segir Grímur Sæmundsen , forstjóri Bláa Lónsins . Kraftmikil , náttúruleg andlitsolía með örþörungum sem vernda kollagenforða húðar . Algae Bioactive Concentrate er uppbyggjandi andlitsolía sem verndar húðina gegn skaðlegum umhverfisáhrifum og stuðlar að heilbrigðari ásýnd hennar . Það sem gerir olíuna svo áhrifaríka eru hin einstöku virku efni jarðsjávarins í Bláa Lóninu . Jarðsjórinn á sér engan líkan í heiminum en hann kemur af 2.000 metra dýpi úr iðrum jarðar þar sem sjór og ferskvatn síast saman í jarðlögin . Jarðhiti veldur efnahvörfum sem gerir sjóinn ríkan af steinefnum , kísli og þörungum . Vísindamenn í rannsóknar - og þróunarsetri Bláa Lónsins hafa náð að einangra virku efni jarðsjávarins en þau eru grunnurinn í húðvörum fyrirtækisins . Þörungarnir eru ríkir af lífvirkum og nærandi efnum , þar með talið vítamínum og andoxunarefnum , sem eru mikilvæg fyrir heilbrigði húðar . Þörungarnir örva frumur húðarinnar til nýmyndunar á kollageni og vernda hana fyrir niðurbroti þess sem verður vegna skaðlegra geisla sólarinnar . Algae Bioactive Concentrate dregur þar með úr ótímabærri öldrun húðar svo ásýnd hennar verður þéttari , sléttari og heilbrigðari . Hvernig notum við hana ? Berið 4 - 6 dropa á hreina húð að kvöldi eða þegar þörf er á . Mjúklega klappið og þrýstið inn í húðina til að hámarka virknina . Stjúkið mjúklega yfir augnsvæðið . Fyrir allar húðgerðir . Án ilmefna . Pressið á PLAY Rannsóknir hafa sýnt fram á sýnilegan árangur samkvæmt óháðri klínískri rannsókn , framkvæmd af húðlæknum .